
ДОКЛАДНА ЗАПИСКА 
 
ОТ  ШИНАСИ МЕХМЕД СЮЛЕЙМАН – КМЕТ НА ОБЩИНА  КИРКОВО 
 

Относно: АКТУАЛИЗАЦИЯ НА ПОИМЕННИЯ СПИСЪК ЗА КАПИТАЛОВИ  РАЗХОДИ  ЗА  2024 г. 
  
Уважаеми  Господин  Председател, 
Уважаеми дами и господа  общински  съветници, 
 
 Съгласно чл. 124, ал.3 от Закона за публичните финанси Общинския съвет одобрява промени между показатели на  капиталовите разходи, както  и  между отделни обекти  финансирани със средства от целевата субсидия, определена със закона за държавния бюджет за съответната година, като промените се одобряват в рамките на бюджетната година.  
Предлагаме на Вашето внимание вътрешни компенсиращи промени между отделните обекти финансирани със средства от целевата субсидия за капиталови разходи, целеви трансфери и собствени приходи ,както и нови обекти във връзка направената актуализация съгласно Приложение №1. 
 	 
Във връзка с гореизложеното и на основание чл.21, ал.1,т.6 от ЗМСМА,       чл. 124, ал.3 от Закона за публичните финанси, ЗДБРБ за 2024 г.  и  Наредбата условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане  на  общинския бюджет  на Община Кирково, предлагам Общинския съвет да вземе следното  
 
 
Р Е Ш Е Н И Е: 
 
1. Дава съгласие да бъде извършена промяна в поименния списък на  капиталовите разходи, съгласно Приложение №1.   
 




2. Възлага на кмета на община Кирково да извърши необходимата  актуализация по бюджета на общината. 
 
 
 
 
 
 
 
ВНОСИТЕЛ: 
ШИНАСИ СЮЛЕЙМАН 
КМЕТ НА ОБЩИНА КИРКОВО 
 
 
 
 
 
 
	











ДО

ОБЩИНСКИ СЪВЕТ
С. КИРКОВО


Д О К Л А Д Н А     З А П И С К А
От Шинаси Мехмед Сюлейман – Кмет на Община Кирково


Относно: Трансформиране на част от целевата субсидия за капиталови разходи в целеви трансфер за финансиране на разходите на община Кирково за извършване на неотложни текущи ремонти на общински пътища, на улична мрежа и на сгради – публична общинска собственост
УВАЖАЕМИ ОБЩИНСКИ СЪВЕТНИЦИ,
На основание чл. 57 ал. 1 от Закона за държавния бюджет на Република България за 2024г. целевата субсидия за капиталови разходи по чл. 53, т. 1 може да бъде трансформирана в трансфер за други целеви разходи на общината за извършване на неотложни текущи ремонти на общински пътища, на улична мрежа и на сгради, публична общинска собственост, по ред определен с Постановление №13 от 29.01.2024г. за изпълнението на държавния бюджет на Република България за 2024г.  Промените могат да се извършват от министъра на финансите по предложение на кмета на общината въз основа на решение на Общински съвет Кирково.                                                                      
           Поради лошото състояние на улиците в населените места и на общинската пътна мрежа на Община Кирково, възникна необходимост от неотложни текущи ремонти, чрез  отстраняване на единични повреди на улиците в населените места и на общинската пътна мрежа, без да променя конструкцията им.
          С приемане бюджета на Община Кирково за 2024 година, част от целевата субсидия за капиталови разходи в размер на 2 891 196,00 лв. е заделен в § 00-98 „Резерв за непредвидени и неотложни разходи“, която е предвиден за текущи ремонти.
             В тази връзка е необходимо кмета на общината да направи предложение до министъра на финансите, средствата в размер на 2 891 196,00 лв. да се трансформират от целева субсидия за капиталови разходи в целеви трансфер за финансиране на разходите на общината за извършване на неотложни текущи ремонти на общински пътища , на улична мрежа и сгради.
          Във връзка с гореизложеното предлагам на Общинския съвет да приеме следното: 
Р Е Ш Е Н И Е
На основание чл. 21, ал. 1, т. 6 и т. 23 и чл. 21, ал. 2 от ЗМСМА, във връзка с чл. 57 от ЗДБРБ за 2024 г., Общински съвет – с. Кирково
РЕШИ:
I. Дава съгласие на кмета на Община Кирково да направи предложение до министъра на финансите за трансформиране на 2 891 196,00 лв. от целева субсидия за капиталови разходи в трансфер за други целеви разходи на общината за извършване на неотложни текущи ремонти на улиците в населените места, на общинската пътна мрежа и сгради съгласно Приложение № 5 към чл. 50, ал. 3, т. 1 от ПМС № 13/2024 г.
Приложение: Справка по чл. 57 от ЗДБРБ за 2024 г. за трансформиране на средства от целева субсидия за капиталови разходи в трансфер за други целеви разходи за извършване на неотложни текущи ремонти – Приложение № 5 към чл. 50, ал. 3, т. 1 от ПМС № 13/2024 г.

С уважение,
ШИНАСИ   СЮЛЕЙМАН                                       
Кмет на Община Кирково
ПРИЛОЖЕНИЕ:
Справка Приложение № 5
Изготвил:
Марияна Бонева
Н-к отдел „ФД“ и гл. счетоводител

